title: Id-Deċiżjoni tal-Bank Ċentrali Ewropew tat-18 ta' Diċembru, 2003 li tistabbilixxi l-miżuri meħtieġa għall-kontribuzzjoni għar-riżervi u l-provvisti tal-Bank Ċentrali Ewropew u għal-aġġustament tal-klejms tal-Banek Ċentrali nazzjonali li huma ekwivalenti għall-assi barranin ta' riżerva trasferiti (BĊE/2003/21)

text:
Avviż Legali Importanti

|

32003D0021(01)

Official Journal L 009 , 15/01/2004 P. 0036 - 0038

		Id-Deċiżjoni tal-Bank Ċentrali Ewropewtat-18 ta' Diċembru 2003li tistabbilixxi l-miżuri meħtieġa għall-kontribuzzjoni għar-riżervi u l-provvisti tal-Bank Ċentrali Ewropew u għal-aġġustament tal-klejms tal-Banek Ċentrali nazzjonali li huma ekwivalenti għall-assi barranin ta' riżerva trasferiti(BĊE/2003/21)(2004/47/KE)IL-KUNSILL REGOLATORJU TAL-BANK ĊENTRALI EWROPEW,Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artikolu 30,Billi:(1) L-aġġustament ta' l-iskema tas-sottoskrizzjoni tal-kapital tal-Bank Ċentrali Ewropew (BĊE) (minn issa 'l quddiem "l-iskema kapitali") jirriżulta f'aġġustamenti għall-proporzjonijiet assenjati lill-banek ċentrali nazzjonali ta' l-Istati Membri li addottaw l-ewro (minn issa 'l quddiem "il-BĊNi parteċipanti") fl-iskema kapitali tal-BĊE (minn issa 'l quddiem "il-proporzjonijiet fl-iskema kapitali") kif stabbilit fid-Deċiżjoni BĊE/2003/17 tat-18 ta' Diċembru, 2003, dwar l-ishma perċentwali tal-banek ċentrali nazzjonali fl-iskema tas-sottoskrizzjoni tal-kapital tal-Bank Ċentrali Ewropew [1]. L-aġġustament għall-proporzjonijiet fl-iskema kapitali u t-tibdil li jirriżulta fl-ishma tal-BĊNi parteċipanti fil-kapital sottoskritt tal-BĊE, jagħmlu l-aġġustament tal-klejms li l-BĊE ikkredita lill-BĊNi parteċipanti skond l-Artikolu 30.3 ta' l-Istatut, u li huma ekwivalenti għall-kontribuzzjonijiet ta' l-assi barranin ta' riżerva tal-BĊNi parteċipanti lill-BĊE, (minn issa 'l quddiem il-"klejms") meħtieġa.(2) Dawk il-BĊNi parteċipanti li s-sehem perċentwali tagħhom fl-iskema kapitali aġġustata jiżdied minħabba l-aġġustament, għandhom minħabba f'hekk iwettqu trasferiment ta' kumpens lill-BĊE, filwaqt li l-BĊE għandu jwettaq trasferiment ta' kumpens lil dawk il-BĊNi parteċipanti li s-sehem perċentwali tagħhom fl-iskema kapitali aġġustata jiċkien.(3) Skond il-prinċipji ġenerali tas-sens ġust, it-trattament ugwali u l-protezzjoni ta' l-aspettazzjonijiet leġittimi li huma l-bażi ta' l-Istatut, dawk il-BĊNi parteċipanti li s-sehem relattiv tagħhom fil-valur akkumulat ta' l-ekwita' tal-BĊE jiżdied minħabba l-aġġustamenti hawn fuq imsemmija, għandhom ukoll iwettqu trasferiment ta' kumpens lil dawk il-BĊNi parteċipanti li s-sehem relattiv tagħhom jiċkien.(4) Il-proporzjonijiet rispettivi ta' kull BĊN parteċipanti fl-iskema kapitali sal-31 ta' Diċembru, 2003, u mill-1 ta' Jannar, 2004, għandhom jiġu rrappreżentati bħala persentaġġ tal-kapital totali tal-BĊE kif sottoskritt għalih mill-BĊNi parteċipanti kollha, għall-iskop biex jiġi kkalkulat l-aġġustament tal-valur tas-sehem ta' kull BĊN parteċipanti fil-valur akkumulat ta' l-ekwita' tal-BĊE,ADDOTTA DIN ID-DEĊIŻJONI:Artikolu 1DefinizzjonijietGħall-fini ta' din id-Deċiżjoni:(a) Il-"valur akkumulat ta' l-ekwita" għandha tfisser it-total tar-riżervi tal-BĊE, il-kontijiet ta' rivalutazzjoni u l-provvisti ekwivalenti għar-riżervi kif imsemmi fil-kontijiet annwali tal-BĊE u approvati mill-Kunsill Regolatorju għas-sena finanzjarja 2003. Ir-riżervi tal-BĊE u dawk il-provvisti ekwivalenti għar-riżervi għandhom jinkludu, mingħajr preġudizzju għall-ġeneralita' tal-"valur akkumulat ta' l-ekwita", il-fond ta' riżerva ġenerali, u l-provvisti ekwivalenti għar-riżervi għal telf ta' valutazzjoni fir-rigward tar-rati tal-kambju u l-prezzijiet tas-suq.(b) Id-"data tat-trasferiment" għandha tfisser it-tieni ġurnata ta' negozju wara l-approvazzjoni tal-Kunsill Regolatorju tal-kontijiet annwali tal-BĊE għas-sena finanzjarja 2003.Artikolu 2Il-kontribuzzjoni għar-riżervi u l-provvisti tal-BĊE1. Dan l-Artikolu għandu japplika biss jekk il-valur akkumulat ta' l-ekwita' huwa akbar minn zero.2. Jekk is-sehem ta' xi BĊN parteċipanti fil-valur akkumulat ta' l-ekwita' jiżdied minħabba t-tkabbir fil-proporzjon tiegħu fl-iskema kapitali mill-1 ta' Jannar, 2004, dak il-BĊN fid-data tat-trasferiment għandu jittrasferixxi lill-BĊE l-ammont iddeterminat skond il-paragrafu 4.3. Jekk is-sehem ta' xi BĊN parteċipanti fil-valur akkumulat ta' l-ekwita' jiċkien minħabba t-tnaqqis fil-proporzjon tiegħu fl-iskema kapitali mill-1 ta' Jannar, 2004, dak il-BĊN fid-data tat- trasferiment għandu jirċievi mill-BĊE l-ammont iddeterminat skond il-paragrafu 4.4. Il-BĊE għandu sadanittant, jikkalkula u jikkonferma lil kull BĊN parteċipanti, jew l-ammont li għandu jiġi ttrasferit minn dak il-BĊN lill-BĊE fejn il-paragrafu 2 japplika, jew l-ammont li dak il-BĊN għandu jirċievi mill-BĊE fejn il-paragrafu 3 japplika. Salv għal xi aġġustament li jkun meħtieġ, kull ammont li għandu jiġi ttrasferit jew irċevut għandu jiġi kkalkulat bil-multiplikazzjoni tal-valur akkumulat ta' l-ekwita' bid-differenza assoluta bejn il-proporzjon ta' kull BĊN parteċipanti fl-iskema kapitali fil-31 ta' Diċembru, 2003, u l-proporzjon tiegħu fl-iskema kapitali mill-1 ta' Jannar, 2004, u bid-diviżjoni tar-riżultat b'100.5. Kull ammont deskritt fil-paragrafu 4 għandu jkun dovut fl-ewro fil-1 ta' Jannar, 2004, imma għandu jiġi ttrasferit effettivament fid-data tat-trasferiment.6. Fid-data tat-trasferiment, kull BĊN parteċipanti jew il-BĊE li jkollu jittrasferixxi xi ammont skond il-paragrafu 2 jew il-paragrafu 3, għandu wkoll jittrasferixxi separatament kull imgħax li jiddekorri matul il-perjodu ta' mill-1 ta' Jannar, 2004, sad-data tat-trasferiment, dwar kull ammont dovut rispettiv minn dak il-BĊN parteċipanti u mill-BĊE. Min jittrasferixxi u min jirċievi dan l-imgħax għandu jkun l-istess min jittrasferixxi u min jirċievi l-ammonti li dwarhom l-imgħax jiddekorri.Artikolu 3Aġġustament tal-klejms li huma ekwivalenti għall-assi barranin ta' riżerva ttrasferiti1. Il-klejms tal-BĊNi parteċipanti għandhom jiġu aġġustati fl-1 ta' Jannar, 2004, skond il-proporzjonijiet tagħhom fl-iskema kapitali aġġustata. Il-valur tal-klejms tal-BĊNi parteċipanti mill-1 ta' Jannar, 2004, huwa stabbilit fit-tielet kolonna tat-tabella fl-Anness ma' din id-Deċiżjoni.2. Kull BĊN parteċipanti, bis-saħħa ta' din id-dispożizzjoni u mingħajr il-ħtieġa ta' aktar formalita' jew atti, għandu jitqies li jkun jew ittrasferixxa jew irċieva fl-1 ta' Jannar, 2004, il-valur assolut tal-klejm (f'ewro) imniżżel ħdejn ismu fir-raba' kolonna tat-tabella fl-Anness ma' din id-Deċiżjoni, fejn is-sinjal "-" għandu jirreferi għal klejm li l-BĊN għandu jittrasferixxi lill-BĊE, u s-sinjal "+" għal klejm li l-BĊE għandu jittrasferixxi lill-BĊN.3. Fit-2 ta' Jannar, 2004, kull BĊN parteċipanti għandu jew jittrasferixxi jew jirċievi l-valur assolut ta' l-ammont (f'ewro) imniżżel ħdejn ismu fir-raba' kolonna tat-tabella fl-Anness ma' din id-Deċiżjoni, fejn is-sinjal "+" għandu jirreferi għal ammont li l-BĊN għandu jittrasferixxi lill-BĊE, u s-sinjal "-" għal ammont li l-BĊE għandu jittrasferixxi lill-BĊN.4. Fit-2 ta' Jannar, 2004, il-BĊE u l-BĊNi parteċipanti li huma obbligati li jittrasferixxu xi ammonti skond il-paragrafu 3, għandhom ukoll jittrasferixxu separatament kull imgħax akkumulat matul il-perjodu ta' mill-1 ta' Jannar, 2004, sat-2 ta' Jannar, 2004, dwar l-ammonti dovuti rispettivi mill-BĊE u minn dawk il-BĊNi. Min jittrasferixxi u min jirċievi dan l-imgħax għandu jkunu l-istess min jittrasferixxi u min jirċievi l-ammonti li dwarhom l-imgħax jiddekorri.Artikolu 4Dispożizzjonijiet ġenerali1. L-imgħax li jiddekorri skond il-paragrafu 6 ta' l-Artikolu 2 u skond il-paragrafu 4 ta' l-Artikolu 3 għandu jiġi kkalkukat ġurnata b'ġurnata, permezz tal-metodu tal-kalkulazzjoni ta' 360-jum attwali, b'rata ekwivalenti għar-rata ta' imgħax marġinali wżata mis-Sistema Ewropea tal-Banek Ċentrali fl-operazzjoni prinċipali ta' rifinanzjament l-aktar riċenti tagħha.2. Kull trasferiment skond il-paragrafi 2, 3 u 6 ta' l-Artikolu 2 u skond il-paragrafi 3 u 4 ta' l-Artikolu 3 għandu jseħħ separatament permezz tas-sistema Trans-European Automated Real-time Gross settlement Express Transfer (TARGET).3. Il-BĊE u l-BĊNi parteċipanti li huma obbligati li jagħmlu xi wieħed mit-trasferimenti msemmija fil-paragrafu 2, għandhom sadanittant, jagħtu l-istruzzjonijiet meħtieġa biex jeżegwixxu dawn it-trasferimenti fil-ħin u kif għandu jkun.Artikolu 5Dispożizzjonijiet Finali1. Din id-Deċiżjoni għandha tidħol fis-seħħ fid-19 ta' Diċembru, 2003.2. Din id-Deċiżjoni se tiġi ppubblikata fil-Ġurnal Uffiċjali ta' l-Unjoni Ewropea.Magħmula fi Frankfurt am Main, fit-18 ta' Diċembru 2003.Għall-Kunsill Regolatorju tal-BĊEJean-Claude Trichet[1] ĠU L 9, ta' l-15.1.2004, p. 27.--------------------------------------------------ANNESSKLEJMS LI HUMA EKWIVALENTI GĦALL-ASSI BARRANIN TA' RIŻERVA TTRASFERITI LILL-BĊEBĊN parteċipanti | Klejm ekwivalenti għall-assi barranin ta' riżerva ttrasferiti lill-BĊE, fil-31 ta' Diċembru, 2003 (EUR) | Klejm ekwivalenti għall-assi barranin ta' riżerva ttrasferiti lill-BĊE, mill-1 ta' Jannar, 2004 (EUR) | Ammont ta' ħlas ittrasferit (EUR) |Nationale Bank van België/Banque Nationale de Belgique | 1432900000 | 1414850000 | − 18050000 |Deutsche Bundesbank | 12246750000 | 11702000000 | − 544750000 |Bank of Greece | 1028200000 | 1080700000 | + 52500000 |Banco de España | 4446750000 | 4390050000 | − 56700000 |Banque de France | 8416850000 | 8258750000 | − 158100000 |Central Bank and Financial Services Authority of Ireland | 424800000 | 512700000 | + 87900000 |Banca d'Italia | 7447500000 | 7286300000 | − 161200000 |Banque centrale du Luxembourg | 74600000 | 85400000 | + 10800000 |De Nederlandsche Bank | 2139000000 | 2216150000 | + 77150000 |Österreichische Nationalbank | 1179700000 | 1150950000 | − 28750000 |Banco de Portugal | 961600000 | 1006450000 | + 44850000 |Suomen Pankki | 698500000 | 714900000 | + 16400000 |Total: | 40497150000 | 39819200000 | − 677950000 |--------------------------------------------------


title: Id-Deċiżjoni tal-Kummissjoni tas-27 ta' Ġunju 2001 dwar l-istabbiliment tal-Bord Konsultattiv Ewropew għar-Riċerka (notifikata taħt dokument nru C(2001) 1656)

text:
Avviż Legali Importanti

|

32001D0531

Official Journal L 192 , 14/07/2001 P. 0021 - 0023

		Id-Deċiżjoni tal-Kummissjonitas-27 ta' Ġunju 2001dwar l-istabbiliment tal-Bord Konsultattiv Ewropew għar-Riċerka(notifikata taħt dokument nru C(2001) 1656)(2001/531/KE, Euratom)IL-KUMMISJONI TAL-KOMUNITAJIET EWROPEJ,Wara li kkunsidrat t-Trattat li jistabbilixxi l-Komunità Ewropea,Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika,Billi:(1) Il-Kummissjoni teħtieġ korp indipendenti ta' livell għoli biex tiżdied l-effettività tal-politika Ewropea RTD.(2) Il-korp konsultattiv għandu jiġi kompost minn individwi ta' livell għoli mill-komunità xjentifika, l-industrija, u s-settur tas-servizzi, sabiex jiġu eżaminati kwistjonijiet ġenerali ta' politika ta' riċerka.(3) Il-Konklużjonijiet tal-Presidenza tal-Kunsill Ewropew tal-Lisbona (Marzu 2000) jiddikjaraw li l-Unjoni trid taħdem lejn l-għanijiet dikjarati fil-Komunikazzjoni tal-Kummissjoni intitolata "Lejn qasam ta' riċerka Ewroprew".(4) Il-Kunsill tenna, fis-16 ta' Novembru 200, l-importanza ta' l-istabbiliment ta' korp konsultattiv indipendenti bħal dan mill-Kummissjoni.(5) Għerf u parir xjentifiku huwa aktar ċentrali għad-disinn u l-implimentazzjoni ta' politika ta' l-Unjoni Ewropea.(6) Il-Kummissjoni kkonsultat b' mod miftuħ mal-komunitajiet akkademiċi u industrijali konċernati, dwar il-forma ottima li korp bħal dan għandu jieħu.(7) Huwa xieraq li tiġi aġġustata s-sistema konsultattiva għall-ħtiġijiet ta' politika fil-qasam tax-xjenza u t-teknoloġija, partikolarment l-iżvilupp ta' erja ta' riċerka Ewropea, b'rigward sħiħ għall-kompetenzi ta' strutturi konsultattivi tal-Komunità aktar speċifiċi, partikolarment dawk responsabbli għal stima tar-riskju.(8) Il-Kummissjoni tappoġġja rappreżentazzjoni xierqa ta' nisa f'kumitati konsultattivi u għandha mira ta' 40 % għal parteċipazzjoni ta' nisa f'attivitajiet RTD.ADOTTAT DAN IR-REGOLAMENT:Artikolu 1Kumitat konsultattiv, minn issa 'l quddiem riferit bħala "l-Bord Konsultattiv Ewropew għar-Riċerka" (il-Kumitat), huwa stabbilit mill-Kummissjoni. Il-Kumitat għandu jkun korp konsultattiv dwar politika ta' riċerka u żvilupp teknoloġiku.Artikolu 21. Ix-xogħol tal-Kumitat għandu jkun li jagħti parir lill-Kummissjoni dwar disinn u implimentazzjoni tal-politika tal-Komunità fir-riċerka u l-iżvilupp teknoloġiku. F'dan il-kuntest, il-Kumitat se jagħti attenzjoni partikolari lir-realizzazzjoni tal-qasam tar-riċerka Ewropea u l-użu ta' strumenti ta' politika bħal ma huwa programmi ta' qafas ta' riċerka u żvilupp tekonoloġiku tal-Komunità.2. Sabiex jitwettqu x-xogħlijiet dikjarati fil-paragrafu 1, il-Kumitat għandu, fuq l-inizjattiva tiegħu stess jew mat-talba tal-Kummissjoni, jagħti opinjonijiet u jipprovdi parir dwar aspetti varji tal-politika ta' riċerka jew żviluppi fix-xjenza u teknoloġija fl-Ewropa u mad-dinja kollha.3. Il-Kummissjoni għandha tiżgura li l-Kumitat jerċievi t-tagħrif meħtieġ biex jaqdi xogħlu. F'dan il-kuntest, il-Kumitat għandu jiġi infurmat regolarment bi żviluppi fil-politika ta' riċerka tal-Komunità.4. Meta mitluba formalment mill-Kumitat, is-servizzi tal-Kummissjoni għandhom jipprovdu lill-Kumitat kummenti bil-miktub dwar l-opinjoni jew il-parir tiegħu. Is-servizzi tal-Kummissjoni se jipprovdu wkoll tagħrif regolari dwar l-azzjonijiet ta' segwiment possibbli li jittieħdu.5. Kull meta l-Kummissjoni titlob l-opinjoni tal-Kumitatista', tista' tfassal limitu taż-żmien li fih trid tingħata din l-opinjoni.6. Il-Kumitat għandu jżomm pożizzjoni indipendenti dikjarata b'mod ċar u m'għandux jirrappreżenta organizzazzjonijiet xjentifiċi, industrijali jew oħrajn, interessi ta' pajjiżi jew settorjali. Kull meta jkun xieraq, għandu jikkonsulta ma' organizzazzjonijiet bħal dawn.7. Mingħajr preġudizzju għall-Artikolu 8, il-parir tal-Kumitat għandu jsir pubbliku u magħruf lill-istituzzjonijiet tal-Komunitajiet Ewropej, kif ukoll lill-Istati Membri.Artikolu 31. Il-Kumitat għandu jiġi kompost minn 45 membru, maħtura mill-Kummissjoni f'kapaċità personali. Sabiex tiġi żgurata rappreżentazzjoni kif suppost tad-dinja xjentifika/akkademika, ta' negozju/industrijali u stakeholders oħra, kif ukoll indipendenza sħiħa tal-Kumitat, il-proċess tan-nomina jkun kif ġej:- 20 membru li jirrappreżentaw l-akkademika jiġu nominati fuq il-bażi ta' proposta mill-Fondazzjoni Xjentifika Ewropea (ESF),- 20 membru li jirraprreżentaw in-negozju u l-industrija jiġu nominati fuq il-bażi ta' proposta mill-Unjoni tal-Konfederazzjonijiet Industrijali u ta' min Iħaddem ta' l-Ewropea (UNICE),- ħames membri se jiġu identifikati mill-Kummissjoni.Il-45 membru se jinħatru f'deċiżjoni waħdanija u l-lista ta' membri tal-Kumitat għandha tiġi pubblikata mill-Kummissjoni fil-Ġurnal Uffiċjali tal-Komunitajiet Ewropej.2. Il-kompożizzjoni finali tal-Kumitat għandha tirrifletti d-diversità ta' l-Ewropa. Is-sett ta' kriterji li jrid jiġi applikat matul il-proċess ta' nominazzjoni huwa dan li ġej:- eċċellenza f'riċerka u/jew tmexxija ta' riċerka,- esperjenza konsultattiva fuq livell Ewropew jew internazzjonali,- bilanċ fost dixxiplini ta' X u T inkluż persuni b'esperjenza speċifika universitarja ta' industrija,- bilanċ ġeografiku, fil-waqt li jitqies it-tkabbir ta' l-UE u l-pajjiżi assoċjati mal-qafas ta' programmi,- bilanċ ta' sess xieraq.Artikolu 4Iż-żmien tal-kariga ta' kull membru tal-Kumitat għandu jkun ta' tliet snin u għandu jkun jista' jiġġedded darba. Il-membri tal-Kumitat għandhom jibqgħu fil-kariga sakemm disposizzjoni ssir għas-sostituzzjoni tagħhom jew għat-tiġdid taż-żmien ta' kariga tagħhom.M'għandhomx jiġu mħallsa l-funzjonijiet tal-membri tal-Kumitat. Spejjeż ta' vjaġġar u sussistenza għal laqgħat tal-Kumitat, jew għal xi kumitat tax-xogħol imwaqqaf fil-Kumitat, għandhom jiġu koperti mill-Kummissjoni bi qbil mar-regoli u regolamenti amministrattivi korrenti. Bla ħsara għal approvazzjoni minn qabel, spejjeż ta' vjaġġar u sussistenza għat-tħejjija ta' opinjonijiet jew pariri jistgħu jiġu koperti wkoll mill-Kummissjoni. Dan jinkludi laqgħat bejn membri tal-Kumitat u esperti esterni minn barra Brussel.Artikolu 51. Il-Kumitat għandu jeleġġi chairperson u żewġ viċi-chairpersons, kull wieħed b'maġġoranza ta' żewġ terzi tal-membri preżenti. B'żieda ma' dan, il-Kumitat għandu jeleġġi ħamsa mill-membri tiegħu, ukoll b'maġġoranza ta' żewġ terzi tal-membri preżenti, li, flimkien maċ-chairperson u l-viċi-chairpersons, se jiffurmaw il-Bureau tal-Kumitat. Il-kompożizzjoni tal-Bureau għandha tirrispetta l-kriterji speċifikati fl-Artikolu 3(2).Il-Bureau għandu jorganizza x-xogħol tal-Kumitat.Għall-għanijiet ta' tħejjija ta' l-opinjonijiet u l-pariri tal-Kumitat, il-Bureau jista' jsaqsi lill-Kummissjoni biex tidħol għal studji jew tikkonsulta barra minn organizzazzjonijiet.2. Il-Kummissjoni għandha tipprovdi appoġġ finanzajarju u amministrattiv lis-segretarjat tal-Kumitat, fil-waqt li tiżgura li l-indipendenza tagħha hija garantita totalment.3. Biex il-Kumitat jiġi megħjun sabiex iwettaq ix-xogħol tiegħu, il-Bureau jista' jistabbilixxi kumitati tax-xogħol li jikkonsistu minn membri tal-Kumitat u, fejn meħtieġ, persuni minn barra. Il-Kumitat u l-kumitati tax-xogħol jistgħu jistiednu esperti sabiex jipparteċipaw fix-xogħol tagħhom. Esperti bħal dawn għandhom jipparteċipaw biss fid-diskussjonijiet ta' l-oġġett għal liema ġew mistiedna. Il-Kummissjoni għandha tkopri l-ispejjeż ta' l-ivjaġġar u sussistenza.Il-Kumitat għandu jkun jista' jżomm workshops jew konferenzi. Bla ħsara għal approvazzjoni minn qabel, il-Kummissjoni għandha tkopri l-ispejjeż ta' dawn l-avvenimenti.4. Il-Kummissjoni għandha tipprovdi lill-Kumitat b'għodda xierqa għal komunikazzjoni u għal tixrid ta' l-attivitajiet u l-opinjonijiet tiegħu.Artikolu 6Il-Kumitat għandu jiltaqa' fuq medja ta' tliet darbiet f'sena. Il-lok regolari fejn jiltaqgħu ikun fuq il-fondijiet tal-Kummissjoni.Rappreżentanti tal-Kummissjoni se jattendu l-laqgħat tal-Kumitat u tal-kumitati tax-xogħol tiegħu għajr jekk mitluba mod ieħor formalment miċ-Chairperson tal-Kumitat.Artikolu 7Il-Kumitat għandu jadotta r-regoli tiegħu ta' proċeduri.Artikolu 8Mingħajr preġudizzju għad-disposizzjonijiet ta' l-Artikolu 287 tat-Trattat tal-KE u l-Artikolu 194 tat-Trattat tal-EAEC, il-membri tal-Kumitat għandhom jiffirmaw dikjarazzjoni li m'għandhomx jagħtu tagħrif li jiksbu permezz tax-xogħol tagħhom fil-Kumitat jew il-kumitati tax-xogħol fejn il-Kummissjoni tinfurmahom li opinjoni jew materja partikolari hija kunfidenzjali.Membri tal-Kumitat għandhom jastjenu minn diskussjonijiet dwar suġġett li dwaru għandhom kunflitt ta' interess. Għal dan il-għan għandhom jiffirmaw dikjarazzjoni li fiha jiċċertifikaw li j ekk jitqajjem oġġett għad-diskussjoni fl-aġenda fejn ikun jeżisti kunflitt ta' interess, li jkun ta' preġudizzju għall-indipendenza tagħhom, huma jgħarrfu liċ-Chairperson.Artikolu 9Id-Deċiżjoni tal-Kummissjoni 98/611/KE, Euratom li tistabbilixxi l-forum ta' riċerka Ewropea hija hawnhekk imħassra.Magħmula fi Brussel, fis-27 ta' Ġunju 2001.Għall-KummissjoniPhilippe BusquinMembru tal-Kummissjoni--------------------------------------------------


Avviż Legali Importanti

|

32006D0201

Deċiżjoni tal-Kunsill 2005/201/PESK tas- 27 ta' Frar 2006 dwar l-estensjoni tal-Ftehim fil-forma ta' Skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh - AMM) u tal-persunal tagħha

Official Journal L 071 , 10/03/2006 P. 0053 - 0054 Official Journal L 270 , 29/09/2006 P. 0327 - 0328

		Deċiżjoni tal-Kunsill 2005/201/PESKtas- 27 ta' Frar 2006dwar l-estensjoni tal-Ftehim fil-forma ta' Skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh - AMM) u tal-persunal tagħhaIL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 24 tiegħu,Wara li kkunsidra r-rakkomandazzjoni mill-Presidenza,Billi:(1) Fid- 9 ta' Settembru 2005, il-Kunsill adotta l-Azzjoni Konġuta 2005/643/PESK dwar il-Missjoni ta' Monitoraġġ ta' l-Unjoni Ewropea f'Aceh, l-Indoneżja (Missjoni ta' Monitoraġġ f'Aceh -AMM) [1].(2) L-Artikolu 7 ta' l-Azzjoni Konġunta 2005/643/PESK jipprovdi li l-istatus tal-persunal tal-Missjoni ta' Monitoraġġ fl-Aceh, inkluż, fejn ikun il-każ, il-privileġġi, l-immunitajiet u l-garanziji ulterjuri meħtieġa għat-twettiq u l-funzjonament mingħajr xkiel tal-Missjoni ta' Monitoraġġ fl-Aceh għandhom jiġu miftiehma skond il-proċedura stabbilita fl-Artikolu 24 tat-Trattat dwar l-Unjoni Ewropea.(3) Wara negozjati mal-Gvern ta' l-Indoneżja, fit- 3 ta' Ottubru 2005 il-Kunsill adotta d-Deċiżjoni tal-Kunsill 2005/765/PESK dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ f'Aceh - AMM) u l-persunal tagħha [2] li tawtorizza il-firma tal-Ftehim fil-forma ta' Skambju ta' Ittri.(4) Kif dikjarat fl-ittra ta' l- 14 ta' Settembru 2005 u fl-annessi magħha mingħand il-Ministru ta' l-Affarijiet Barranin tal-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ f'Aceh (AMM) u l-persunal tagħha u r-risposta mis-Segretarju Ġenerali/Rappreżentant Għoli tat- 3 ta' Ottubru 2005, dan il-Ftehim fil-forma ta' Skambju ta' Ittri jista' jiġi estiż b'perjodu ieħor ta' massimu sitt xhur b'kunsens reċiproku [3].(5) Fit- 13 ta' Frar 2006 il-Gvern ta' l-Indoneżja stieden lill-Unjoni Ewropea sabiex testendi l-mandat tal-Missjoni ta' Monitoraġġ f'Aceh għall-perjodu ta' tliet xhur.(6) Fil-… il-Kunsill adotta l-Azzjoni Konġunta 2006/…/PESK [4] li temenda u testendi l-Azzjoni Konġunta 2005/643/PESK dwar il-Missjoni ta' Monitoraġġ ta' l-Unjoni Ewropea f'Aceh (Indoneżja) (Missjoni ta' Monitoraġġ f'Aceh -AMM), li testendi l-AMM għal perijodu ta' tlett xhur.(7) L-estensjoni b'perjodu ta' tliet xhur tal-Ftehim fil-forma ta' Skambju ta' Ittri għandha tkun approvata f'isem l-Unjoni Ewropea,IDDEĊIEDA KIF ĠEJ:Artikolu 1L-estensjoni tal-Ftehim fil-forma ta' Skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh - AMM) u tal-persunal tagħha, hija b'dan approvata f'isem l-Unjoni Ewropea.It-test ta' l-Iskambju ta' Ittri li li jikkostitwixxi l-Ftehim dwar din l-estensjoni huwa mehmuż ma' din id-Deċiżjoni.Artikolu 2Il-President tal-Kunsill huwa b'dan awtorizzat jinnomina il-persuna jew persuni li jkollhom is-setgħa jiffirmaw l-Iskambju ta' Ittri sabiex l-Unjoni Ewropea tintrabat [5].Artikolu 3Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.Artikolu 4Din id-Deċiżjoni għandha tieħu effett mill-jum ta' l-adozzjoni tagħha.Magħmul fi Brussell, nhar is- 27 ta' Frar 2006.Għall-KunsillIl-PresidentU. Plassnik[1] ĠU L 234, 10.9.2005, p. 13.[2] ĠU L 288, 29.10.2005, p. 59.[3] ĠU L 288, 29.10.2005, p. 60.[4] Ara paġna 57 ta' dan il-Ġurnal Uffiċjali.[5] Id-data tad-dħul fis-seħħ tal-Ftehim jiġi pubblikata fil-Ġurnal Uffiċjali ta' l-Unjoni Ewropea mis-Segretarjat Ġenerali tal-Kunsill.--------------------------------------------------Skambju ta' Ittri Dwarl-Estensjoni tal-Ftehim fil-forma ta' skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh — AMM) u tal-persunal tagħhaA. Ittra mill-Gvern tar-Repubblika ta' l-IndoneżjaJakarta, 13 ta' Frar 2006Eċċellenza,F'isem il-Gvern tar-Repubblika ta' l-Indoneżja, nixtieq nesprimi l-apprezzament tiegħi lill-Unjoni Ewropea għall-parteċipazzjoni tagħha fil-Missjoni ta' Monitoraġġ f'Aceh (AMM) u għall-ħidmiet eċċezzjonali tagħha li twettqu minn meta seħħ l-insedjament tagħha fil-Provinċja ta' Nanggroe Aceh Darussalam (NAD).F'dan il-punt, għandi l-unur nirreferi għall-ittra u l-Annessi tagħha tal-Ministru ta' l-Affarijiet Barranin Indoneżjan ad interim bid-data ta' l- 14 ta' Settembru 2005 u l-ittra tiegħek u l-Annessi tagħha tat- 3 ta' Ottubru 2005 dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ f'Aceh (AMM).F'dak ir-rigward, għandi l-unur ngħaddilek id-deċiżjoni tal-Gvern tar-Repubblika ta' l-Indoneżja li jistieden lill-Unjoni Ewropea sabiex testendi l-preżenza tagħha fil-Provinċja ta' Nanggroe Aceh Darussalam (NAD) għal perjodu ta' 3 (tliet) xhur mis- 16 ta' Marzu 2006 sal- 15 ta' Ġunju 2006, jew inqas skond id-data ta' l-elezzjoni lokali.L-istatus, il-privileġġi u l-immunitajiet ta' l-AMM sejrin ikunu identiċi għal dawk stipulati fl-Iskambju ta' l-Ittri tagħna rispettivament datati l- 14 ta' Settembru 2005 u t- 3 ta' Ottubru 2005 li jikkostitwixxu strument li jorbot legalment bejn il-Gvern tar-Repubblika ta' l-Indoneżja u l-Unjoni Ewropea.Il-ħidmiet ta' l-AMM matul dan il-perjodu sejrin jinkludu l-kompiti ta' l-AMM kif stabbiliti fl-Artikolu 5.2 tal-Memorandum ta' Ftehim Bejn il-Gvern tar-Repubblika ta' l-Indoneżja u l-Moviment għall-Aceh Ħieles tal- 15 ta' Awissu 2005, minbarra l-kompiti (a) u (b) li diġà twettqu.F'dan l-isfond, nipprevedi li n-numru tal-persunal ta' l-AMM jammonta għal madwar 80 (tmenin) persuna.Jekk il-proposta hawn fuq imsemmija hija aċċettabbli għall-Unjoni Ewropea, għandi l-unur ukoll nipproponi li din l-ittra kif ukoll l-ittra affermattiva tiegħek bħala tweġiba flimkien jikkostitwixxu strument li jorbot legalment bejn il-Gvern tar-Repubblika ta' l-Indoneżja u l-Unjoni Ewropea. Dan l-istrument għandu jidħol fis-seħħ fis- 16 ta' Marzu 2006 u jiġi terminat fil- 15 ta' Ġunju 2006. Għall-Gvern tar-Repubblika ta' l-Indoneżja dan il-qafas legali huwa bbażat fuq il-Liġi Indoneżjana Nru 2 ta' l-1982 datata 25 ta' Jannar 1982 dwar ir-Ratifika tal-Konvenzjoni dwar Missjoni Speċjali, 1969.Nemmen li l-koperazzjoni kostruttiva li ġiet stabbilita, bil-ħsieb li tkun provduta soluzzjoni paċifika, komprensiva u sostenibbli għall-isfidi tas-sitwazzjoni f'Aceh, fi ħdan il-qafas ta' l-Istat Unitarju tar-Repubblika ta' l-Indoneżja, tista' tkun aktar sostnuta u msaħħa.Nistenna bil-ħerqa l-konsiderazzjoni pożittiva tiegħek.Dejjem tiegħek,+++++ TIFF +++++Dr. N. Hassan WirajudaB. Ittra mill-Unjoni EwropeaBrussell,Eċċellenza,Għandi l-unur nirreferi għall-ittra tiegħek tat- 13 ta' Frar 2006 li fiha inti wassaltilna d-deċiżjoni tal-Gvern tar-Repubblika ta' l-Indoneżja li jistieden lill-Unjoni Ewropea testendi l-preżenza tagħha fil-Provinċja ta' Nanggroe Aceh Darussalam (NAD) għal perjodu ta' tliet xhur mis- 16 ta' Marzu 2006 sal- 15 ta' Ġunju 2006, jew inqas skond id-data ta' l-elezzjonijiet lokali.Għandi l-pjaċir nikkonfermalek li l-Unjoni Ewropea qablet li tirrispondi b'mod pożittiv għal din l-istedina.Nikkonferma li, skond it-termini ta' l-Iskambju ta' l-Ittri tagħna rispettivament datati l- 14 ta' Settembru 2005 u t- 3 ta' Ottubru 2005 li jikkostitwixxu strument li jorbot legalment bejn il-Gvern tar-Repubblika ta' l-Indoneżja u l-Unjoni Ewropea, dan l-istrument sejjer jiġi estiż bi 3 (tliet) xhur sal- 15 ta' Ġunju 2006.Il-ħidmiet ta' l-AMM matul dan il-perjodu sejrin jinkludi l-kompitu ta' l-AMM kif stabbiliti fl-Artikolu 5.2 tal-Memorandum ta' Ftehim Bejn il-Gvern tar-Repubblika ta' l-Indoneżja u l-Moviment għall-Aceh Ħieles tal- 15 ta' Awissu 2005, minbarra l-kompiti (a) u (b) li diġà twettqu.Għandi l-unur ukoll nikkonferma li l-ittra tiegħek u din l-ittra ta' risposta jikkostitwixxu strument li jorbot legalment bejn il-Gvern tar-Repubblika ta' l-Indoneżja u l-Unjoni Ewropea. Dan l-istrument għandu jidħol fis-seħħ fis- 16 ta' Marzu 2006 u jiġi terminat fil- 15 ta' Ġunju 2006.Ippermettili għal darb'oħra nieħu din l-opportunità sabiex nuri l-apprezzament ta' l-UE għall-progress li sar fil-proċess ta' paċi ta' Aceh u sabiex nafferma mill-ġdid l-impenn kontinwu ta' l-Unjoni Ewropea fl-appoġġ tagħha għall-iżvilupp ta' soluzzjoni paċifika, komprensiva u sostenibbli għall-isfidi li għandha quddiemha Aceh.Nassigurak, Sinjur, mill-ikbar stima li għandi lejk.Dejjem tiegħek,+++++ TIFF +++++Javier Solana--------------------------------------------------